CELEX: 62015CN0202
Language: et
Date: 2015-04-29 00:00:00
Title: Kohtuasi C-202/15: Eelotsusetaotlus, mille on esitanud Commissione Tributaria Regionale di Milano (Itaalia) 29. aprillil 2015 – Agenzia delle Entrate – Direzione Regionale Lombardia Ufficio Contenzioso versus H3 g SpA

10.8.2015   
            
            
               ET
            
            
               Euroopa Liidu Teataja
            
            
               C 262/2
            
         Eelotsusetaotlus, mille on esitanud Commissione Tributaria Regionale di Milano (Itaalia) 29. aprillil 2015 – Agenzia delle Entrate – Direzione Regionale Lombardia Ufficio Contenzioso versus H3 g SpA
   (Kohtuasi C-202/15)
   (2015/C 262/03)
   Kohtumenetluse keel: itaalia
   
      Eelotsusetaotluse esitanud kohus
   
   Commissione Tributaria Regionale di Milano
   
      Põhikohtuasja pooled
   
   
      Apellant: Agenzia delle Entrate – Direzione Regionale Lombardia Ufficio Contenzioso
   
      Vastustaja: H3 g SpA
   
      Eelotsuse küsimused
   
   
               1.
            
            
               Kas võttes arvesse, et Itaalia seadusandja on kasutanud võimalust, mis on nähtud ette direktiivi 2006/112/EÜ (1) artikli 90 lõikes 2 ja artikli 185 lõike 2 teises lõigus (ja enne selle vastuvõtmist direktiivi 77/388/EMÜ (2) artikli 11 C-osa lõikes 1 ja artikli 20 lõike 1 punkti b teises taandes) – mis käsitlevad vastavalt maksustatava väärtuse vähendamist ja maksustavatelt tehingutelt tasumisele kuuluva käibemaksu korrigeerimist poolte vahel kokku lepitud tasu täieliku või osalise maksmata jätmise korral – , on EL toimimise lepinguga tagatud proportsionaalsuse ja tõhususe põhimõtetega ning neutraalse maksustamise põhimõttega, mis käibemaksu kohaldamist reguleerib, kooskõlas see, kui kehtestatakse piirid, mis muudavad maksukohustuslasele täielikult või osaliselt maksmata jäetud tasuga seotud maksu tagasisaamise võimatuks või liiga kulukaks?
            
         
               2.
            
            
               Kas juhul, kui vastus esimesele küsimusele on jaatav, on eespool nimetatud põhimõtetega kooskõlas niisugune õigusnorm nagu vabariigi presidendi dekreedi nr 633/1972 artikli 26 teine lõik, millega [lk 16] liidu liikmesriigi maksuamet kehtestab maksu tagasisaamise õigusele tingimuse, et peab olema tõendatud, et eelnevad maksejõuetus- või täitemenetlused ei andnud tulemusi, isegi kui neid meetmeid võib mõistlikult pidada majanduslikult ebatulusateks krediidi summade väiksuse, nende sissenõudmise perspektiivituse ja täite- või maksejõuetusmenetluste kulukuse tõttu?
            
         
      (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1).
   
      (2)  Nõukogu 17. mai 1977. aasta kuues direktiiv kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23).